钦定古今图书集成/明伦汇编/交谊典/第075卷 > 《令德送余都门外眷眷惜别余恨不款作诗寄之》陈渊
## 钦定古今图书集成/明伦汇编/交谊典/第075卷 > 《令德送余都门外眷眷惜别余恨不款作诗寄之》陈渊

行人不忍别，遇酒辄醉倒。仆夫怪何迟，谬应行亦好。
怜君如兄弟，每见开怀抱。天涯重分携，祖席东门道。
城头倾落日，酒尽迹还扫。留连意虽勤，晤语终草草。
君如汗血驹，千里未脱皂。我若随波鱼，圉圉依寒藻。
去住各有谋，聚散初不保。惟馀一寸心，耿耿迟君老。